Бертолт Брехт
Възхвала на комунизма

Превод от немски: Димитър Дублев, —

chitanka.info

Разумен е той и понятен за всеки. И лесен.

Не грабиш ли, ти го разбираш.

Ще сториш добре да питаш за него.

Глупаците глупав зоват го

и мръсните — мръсен.

А той с глупостта и със злото се бори.

Злодеят зове го злодейство.

Но знаеме ние:

не е той злодейство,

не е той безумие,

а край на безумие.

Той не е загадка,

а разрешение.

Той е простото,

което да вършиш е тежко.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.